L'Ajuntament de Sagunt col·labora amb la UDEF que ha iniciat una investigació en dependències municipals
19 d’octubre 2016

​

![](/media/k2qf0ceg/____________________________rp_alcalde.jpg)  

L'alcalde de Sagunt, Quico Fernández, ha mostrat la col·laboració de l'Ajuntament de Sagunt amb la Unitat de Delictes Econòmics i Fiscals (UDEF) que ha entrat aquest matí en l'ajuntament i ha requerit diferent informació. L'alcalde ha convocat aquest matí una Junta de Portaveus per a informar a tots els grups d'aquest assumpte.

Fernández, acompanyat d'altres membres de l'equip de govern com Guillermo Sampedro i Pablo Abelleira, ha comparegut davant els mitjans de comunicació per a informar d'aquesta intervenció: “**La UDEF s'ha presentat hui en l'ajuntament i ha requerit informació referent a documents, factures i contractes. No teníem constància d'aquesta circumstància. És una situació desagradable per a un ajuntament i hem fet tot el que la policia, per ordre judicial, ens ha demanat, que és bàsicament col·laborar**”.

Davant les preguntes dels mitjans, l'alcalde ha manifestat què està decretat el secret de sumari, i ha afegit que encara que no té una informació estrictament oficial, entén que estan requerint informació de les dues últimes legislatures: “**Estem col·laborant amb la justícia, que és la nostra obligació, i esperem que tot es resolga d'una manera favorable i que la justícia faça el seu camí i el nom d'aquesta ciutat quede per damunt d'aquestes circumstàncies**.” Fernández ha afegit que no sap d'on ha partit la denúncia.

![](/media/hayffqp2/__________________________rp_alcalde_.jpg)  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-col-labora-amb-la-udef-que-ha-iniciat-una-investigació-en-dependències-municipals/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-col-labora-amb-la-udef-que-ha-iniciat-una-investigació-en-dependències-municipals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-col-labora-amb-la-udef-que-ha-iniciat-una-investigació-en-dependències-municipals/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-col-labora-amb-la-udef-que-ha-iniciat-una-investigació-en-dependències-municipals/)